جينت يڠ كليهتن چريتا دليهت برسيار-سيار سمبيل ممڬڠ تاڠن وسام دڠن ڤاكاين سربا هيتم.
تياد لاڬي ڤاكاين منجولوق مات سباليقڽ جينت كليهتن سنتاي دڠن كڤالا دتوتوڤي دڠن انق تودوڠ دان هود درڤد ڤاكاين يڠ سأكن-اكن ڤاكاين تراديسي ميكسيكو، ڤونچو دان برسلوار بسر سرتا مماكاي ستوكين دان كاسوت.
ڤاسڠن ايت جوڬ دليهت مماسوقي بوتيق ڤاكاين بايي دان كمودين ماكن تڠه هاري دسبواه ريستورن ماكنن كصيحتن.
منوروت لاڤورن ڤورتل Mirror، جينت، 50، دفهمكن تله مملوق إسلام سلڤس بركهوين دڠن وسام، 41، ڤد 2012.
ڤپاپي ايت ڤد اولڽ اڠڬن مڠصحكن خبر اڠين ڤد اڤريل لالو تنتڠ كحاميلنڽ برايكوتن كڤوتوسن منڠڬوهكن كونسرت جلاجه.
دي يڠ كيني منجالني كهيدوڤن يڠ لبيه ڤريبادي ممبريتاهو ڤمينتڽ بهاوا دي دان سوامي سدڠ مرانچڠ كهيدوڤن بركلوارڬ.
نامون بارو٢ اين جينت مڠصحكن حاميل انق ڤرتام دان وسام سنتياس ممبري سوكوڠن سڤنجڠ كحاميلن ايت.
ڤاسڠن بركنا؞ن دكاتاكن برتمو بوات ڤرتام كاليڽ ڤد 2010 نامون مرهسياكن هوبوڠن ايت سهيڠڬ بريتا ڤركهوينن مريک ترسيبر ستاهون سلڤس مريک ملڠسوڠكن ڤركهوينن.
كدوا-دواڽ ممڤوپا؞ي مينت يڠ سام يا؞يت سوک ملنچوڠ نامون مريک منتڤ ددوها، قطر.
bjn_Arab bjn_Arab bjn_Arab ace_Arab bjn_Arab ace_Arab bjn_Arab bjn_Arab bjn_Arab